runetrust/blame-folketinget-dk huggingface dataset:
Torsten Schack Pedersen (V), 2011-01-13:
Vi kan se, at det skrider godt fremad med den, så vi forventer naturligvis, at de ønsker, som vi i fællesskab har til, at danske pensionsopsparere kan få åbenhed om og klarhed for, hvad deres pension koster, og hvad den kan give i afkast, indfries, så alle har et klart billede, så de kan træffe deres beslutninger på det mest oplyste grundlag.
Morten Messerschmidt (DF), 2020-06-11:
Det er jo den måde, som man normalt arbejder på, i stedet for, som andre gør, og nu har Enhedslisten vist forladt lokalet, at kigge efter anledninger til at sige, at nå, der er undskyldningen for, hvorfor jeg så kan stemme nej, og så dermed fuldstændig afstå fra overhovedet at skulle forholde sig til den tragiske substans, der jo er virkeligheden – både konkret og, ja, hr. Rasmus Stoklund, også fremadrettet.
Marcus Knuth (V), 2018-12-18:
Når vi kigger på de udfordringer, vi har med rockermiljøet, kan vi se, at det ikke er hensigtsmæssigt, at rockere og bandekriminelle kan bevæge sig frit rundt i gaderne i, hvad man måske endda kunne kalde fuld kampuniform, og være klar til at indgå i farlige konflikter.
Kristian Thulesen Dahl (DF), 2012-04-26:
Det, der er lidt pudsigt, når man diskuterer den her finanspagt med tilhængerne af den, er, at det sådan veksler fra, at det stort set ikke rigtig betyder noget – vi gør bare nu det, som vi allerede har forpligtet os til, det betyder ikke rigtig noget – til at gå over i den anden boldgade, altså til, at det faktisk har stor betydning.
Allan Niebuhr (KF), 2006-02-24:
Den pågældende havde været her siden 1995, og der lå en ansøgning fra en psykolog, der sagde, at den pågældende ansøger havde PTSD og led af depression på grund af traumatiske oplevelser under krigen, hukommelsesvanskeligheder samt nedsat indlæringsog koncentrationsevne.
Svend Auken (S), 1999-05-07:
Det, vi kan gøre, er ikke at bidrage til alt det her juristeri - undskyld udtrykket, men det er realiteterne, vi skal snakke om - det er at sørge for, at de virksomheder, der skal ud i en konkurrencesituation, får ordentlige startvilkår, hvad enten det er produktions- eller handelsvirksomhed.
Pernille Skipper (EL), 2015-02-26:
Det, jeg har svært ved at forstå, er, at højrefløjen øjensynlig går mere op i, hvordan vi straffer dem for et moralsk svigt over for Danmark, landsforræderi, end hvordan vi får dem straffet for medvirken til krigsforbrydelser, terror, etnisk udrensning, massevoldtægter, mord på mænd, kvinder og børn, gidseltagninger, og hvad man ellers kan nævne.
Elisabeth Geday (RV), 2006-11-14:
Vi er også bekymrede over, at man med den ene hånd foretager helt nødvendige opstramninger i efterlønsordningen for at gøre den mindre attraktiv og hæve tilbagetrækningsalderen i takt med, at danskere lever længere, mens man med den anden hånd gør efterlønsordningen mere attraktiv ved at indføre en mere lempelig modregning i efterlønnen for de første 30.000 kr. i indtjening.
Per Nørhave (DF), 2018-05-16:
I bygningsreglementet BR18 står der ordret i afsnittet Adgangsforhold ved bygningen, § 51, stk. 3: »For fritliggende enfamiliehuse er der alene krav om forberedelse til niveaufri adgang ved en af bygningens yderdøre i stueetagen.«
Keld Albrechtsen (EL), 2002-11-12:
Jeg har fornemmet på debatten, at det er sådan, at der i Folketinget faktisk er et flertal, der er enig i, at den skævdeling, der kan opstå, hvis det er sådan, at de mange hundrede tusinde forbrugere, som har været med til at opbygge det her, ikke får nogen som helst andel i en eventuel salgsværdi, vitterlig er dybt urimelig.
Kristian Thulesen Dahl (DF), 2000-05-26:
Hvad sker der, hvilke initiativer bliver der taget, hvilke kontakter er der, hvad gør man for at få de sanktioner ophævet, hvilke lande vil ikke være med til at ophæve dem på nuværende tidspunkt, hvilke lande har ændret holdning og vil nu godt være med, osv. osv.?
René Skau Johansen (S), 1998-11-25:
Det overordnede formål med en statsgaranti er selvfølgelig at sørge for et økonomisk sikkerhedsnet under nye byggeprojekter, hvor der nyudvikles og forskes i andre end de gængse byggemetoder, og dermed sikre deres bæredygtighed til gavn for miljø, energibesparelse og ny arkitektur.
Claus Hjort Frederiksen (V), 2008-12-03:
Det må bero på en konkret vurdering, og i den vurdering vil ikke kun indgå ændringer i antallet af udbudte ledige job og antallet af ledige personer, men også om ændringerne forventes at være forbigående eller varige, om der er tale om en generel tendens, eller det kun gælder for bestemte brancher eller faglige områder, og om ændringerne berører udbuddet af ledige job, som ikke kræver særlig uddannelse eller kvalifikationer.
Charlotte Dyremose (KF), 2002-11-19:
Foranlediget af sidste lovbehandling lige før synes jeg, vi bevægede os meget langt ud over det, det handlede om, og jeg synes, at en sundhedsmæssig diskussion hører til et andet sted. Men det er klart, at får det negative sundhedsmæssige konsekvenser, er det selvfølgelig en bekymring, som vi i Det Konservative Folkeparti mener, vi må tage højde for.
Peter Skaarup (DF), 2000-02-03:
For det vil jo også sende det signal til de unge mennesker, der er tale om, der formentlig er meget rodløse, at de skal holde sig væk fra en naziborg, hvorfra der udgår vold og hærværk, og hvor der åbenlyst ligger våben, der bliver brugt til at terrorisere både flygtninge og anderledes tænkende i nærområdet.
Villy Søvndal (SF), 2004-11-26:
Hvis man ikke mener, at vi andre har været originale i vores forslag – og det kan jo sagtens være – og hvis man i øvrigt synes, at det er sympatisk at forfølge tanken, så savner jeg lidt tankevirksomhed fra Dansk Folkeparti om, hvordan man så kommer videre. Jeg synes, det er for let bare at tilbagevise det og sige, at det, vi andre foreslår, er man ikke med på, og at man i øvrigt synes, at problemstillingen er rigtig, men man har ikke selv noget at bidrage med.
Karsten Lauritzen (V), 2017-06-02:
Det er penge, der kunne bruges, hvis de får lov til at blive i virksomhederne, til at skabe vækst og beskæftigelse, til at investere i ny teknologi, til at sørge for, at familieejede virksomheder, der har været i et lokalområde – typisk uden for de større byer – kan vedblive med at være der og holde hånden under beskæftigelsen og løfte det særlige samfundsengagement, som de familieejede virksomheder løfter, men som andre virksomhedsformer ikke så direkte understøtter.
Morten Helveg Petersen (RV), 1999-04-15:
Erhvervets struktur har ændret sig, og udviklingen er gået i retning af færre, men større skibe og hertil skal lægges, at ikke mindst den teknologiske udvikling er accelereret og har dermed stillet erhvervet over for store udfordringer. Det er klart, at en diskussion om udvikling i beskæftigelsen også bør ses i lyset af den teknologiske udvikling.
Victoria Velasquez (EL), 2023-05-02:
Jeg skal bare høre ministeren, om det her lovforslag også handler om at tage den grønne check og også at tage fra dimittendsatsen, i forhold til at vi har nogle på vores arbejdsmarked, som er helt nyuddannede, og som får forringet deres økonomiske tryghed, og i forhold til at vi med den grønne omstilling vil se nogle afgifter på nogle ting for at få økonomi til at styrke den grønne omstilling.
Ole M. Nielsen (KRF), 1999-04-20:
Men vi tror på, at de mange ting, der er i gang, kan være med til at forbedre forholdene, og at vi i øvrigt alle sammen skal hjælpe til med at ændre holdningerne. Men vi tror, at det her er for bureaukratisk og for firkantet, så vi kan ikke tilslutte os beslutningsforslaget.
Thomas Jensen (S), 2021-11-23:
Jeg håber, at alle partier vil arbejde målrettet og konstruktivt på, at vi kan vedtage det her lovforslag ved tredjebehandlingen torsdag den 25. november, så synshallerne igen kan syne og godkende ikketypegodkendte køretøjer. Socialdemokratiet kan støtte lovforslaget og vil satse på en hurtig og saglig behandling af det.
Hans Christian Schmidt (V), 2003-01-15:
Jeg skal bede dem, som er i tvivl, om at gå tilbage og læse alle udklippene og se, hvor mange der har været ude og sige noget, som i hvert fald har været ubelejligt for miljøministrene, inklusive mig selv, så jeg synes simpelt hen ikke, det er rimeligt at sige noget andet. Jeg synes heller ikke, det er rimeligt, fordi man udmærket godt ved, hvad mit svar er.
Henriette Kjær (KF), 2004-02-06:
Der mener jeg altså også, at kritikken er meget, meget fejlplaceret, og at det ville se endnu værre ud, hvis ikke vi havde lavet fritvalgspakken, for det frie leverandørvalg har jo faktisk forbedret de ældres muligheder for at sikre sig mere kontinuitet i hjælpen, i og med at man kan stille som krav til den private leverandør, at det er noget, man sætter meget højt på dagsordenen, at det i den grad, det overhovedet er muligt, er den samme person, der kommer i ens hjem.
Anders Johansson (KF), 2017-03-28:
Der lægges i forslaget op til at lempe på kontantreglen, således at virksomheder ikke er forpligtet til at modtage kontanter mellem 22 og 06 og i særlig røveriudsatte områder fra kl. 20, og det er et forslag, som jeg synes rigtig godt om.
Poul Nødgaard (DF), 2000-10-31:
Jeg mener, og har længe ment, at hvis man overhovedet skal vise respekt over for de folk, der skal udføre et stykke arbejde her i landet, må man også begynde at tænke på, at de også skal have lysten og gnisten til at udføre et stykke arbejde, der hjembringer dem et rimeligt udkomme.
Kim Behnke (FP), 1999-01-19:
Men så er vores skattelovgivning sådan indrettet, at når man så udbetaler den skat, ja, så er det jo ekstra løn til medarbejderen, som igen udløser skat, og når den skat så skal betales, er det jo ny løn til medarbejderen, som denne igen skal betale skat af, osv. Så absurd er tingene indrettet i Danmark, og når man fortæller folk ude omkring om det, så ryster de på hovedet og siger: Der er noget galt i Danmark. Det er der selvfølgelig.
Tove Fergo (V), 1998-04-28:
Den onde cirkel er den, hvor man bliver syg, man har måske et misbrugsproblem, man trænger til at komme i behandling, men det er umuligt at komme i behandling, for der er lange ventetider, fordi der ikke er et frit valg, sådan at pengene kan følge den enkelte til det sygehus, der kan klare behandlingen hurtigst muligt.
Jeppe Kofod (S), 2010-05-21:
Derfor ser jeg frem til, at vi får en god debat, men jeg ser også frem til, at det ikke bare bliver en masse ord og løfter, men også nogle konkrete handlingsanvisninger til, hvad Danmark kan gøre, også set i lyset af at Danmark er et af de lande, der er sat i spidsen for at forberede statuskonferencen til efteråret.
Anne Grete Holmsgaard (SF), 2003-05-22:
Målet er, at vi i første etape vil nedbringe varmeforbruget pr. kvadratmeter med en faktor 5, dvs. fra det nuværende gennemsnit på ca. 15 l olie pr. m2 til 3 l olie pr. m2 og samtidig nedbringe elforbruget med en tilsvarende faktor. Der vil desuden blive gennemført en række renoveringer af eksisterende bygninger, hvor målet er, at bygningerne selv skal producere deres egen energi, bl.a. via solceller i store og venlige vinduespartier.
Helge Adam Møller (KF), 2004-06-02:
Det er det, vi nu er medvirkende til med de 532 danske soldater, og det er derfor med glæde og stolthed, at jeg og Det Konservative Folkeparti siger: Vi følger op på det, FN har tigget og bedt os om i resolution 1511, hvor de indtrængende beder alle nationer - og det hører SF vel også med til som en del af en nation - sende militære bidrag til at genopbygge demokratiet i Irak.
Bente Dahl (RV), 2011-04-05:
Radikale Venstre ser gerne, at regeringen presser på, så forhandlingerne i EU om en fælles fiskeripolitik og partnerskabsaftalerne bliver indgået på en måde, så de lokale fiskere og de lokale civilsamfund også bliver tilgodeset i aftaleperioden og ikke mindst i de aftaler, der kommer til at foreligge i 2012.
Rasmus Stoklund (S), 2020-12-17:
Vi har trods alt bevæget os noget længere, end den foregående regering gjorde med de overskrifter, den fik skrevet – som hr. Mads Fuglede så fint redegjorde for i sin tale – men jo uden efterfølgende rigtig at følge op med rugbrødsarbejde hjemme i ministerierne.
Troels Lund Poulsen (V), 2009-04-28:
Først og fremmest står jeg jo ikke i dag og fremlægger en ny afgiftsmodel, men jeg siger, at den afgiftsmodel, som er gældende i dag - det er jo ikke sådan, at der ikke er afgifter på pesticider i dag, det tror jeg også fru Mette Gjerskov vil erkende - synes jeg ikke er fornuftig i forhold til at sikre, at de bedste pesticider nyder fremme.
Irene Simonsen (V), 2007-01-10:
Først og fremmest indfører vi nu en test i danske samfundsforhold; en såkaldt indvandringsprøve bliver obligatorisk for de udlændinge, der ønsker opholdstilladelse via ægtefællesammenføring, samt for gruppen af religiøse forkyndere, som er statsborgere fra ikke-EU-lande.
Christian Juhl (EL), 2020-11-18:
Vi har også sagt, at vi gerne vil være med til den her mulighed nu, og vi har det også sådan, at hvis ikke der er opbakning til at gøre det med det samme og komme i gang, tager vi det hen ad vejen – så tager vi nogle grupper ud, som der er foreslået her – for vi råder ikke over et flertal alene; men vi har da i hvert fald en mulighed for at bidrage med nogle idéer til finansiering og med nogle idéer til, hvad for nogle grupper der skal først, hvis vi skal tage nogle ad gangen.
Astrid Krag (S), 2021-04-23:
Og hvis jeg bare må knytte en yderligere kommentar til det, i virkeligheden også i forlængelse af mit svar til Karina Adsbøl, så er det, at hjælpemiddelområdet jo virkelig er et af de områder, hvor man kan sætte sin lid til, at den teknologiske udvikling og det, at vi kan stadig mere, vil betyde, at stadig flere kan leve stadig mindre begrænset af deres funktionsnedsættelse og handicap, og det kræver jo så, at der også er tilstrækkelig specialiseret viden til at kunne følge med i det.
Karina Lorentzen Dehnhardt (SF), 2010-01-28:
Vi synes, der er behov for at lave f.eks. et forsøg med et fængsel, hvor man kan sende afhoppere hen, altså folk, der vil ud af det her miljø, og sikre, at de får en afsoning uden at være nødt til at omgås de bandemedlemmer, som de forsøger at undslippe.
Frank Jensen (S), 2000-05-10:
Det, vi siger, er, at de bestemmelser, vi har i dag i retsplejeloven, bliver brugt til varetægtsfængsling dér, hvor vi ønsker at bruge varetægtsfængsling, og vi ser også, at de straffebestemmelser, vi har på det område her, går op til 2 års ubetinget frihedsstraf.
Nikolaj Villumsen (EL), 2014-11-28:
Altså, når vi siger, at Hedegaardsagen og kampen mod IS hænger sammen, er det jo, fordi vi bl.a. frygter, at den attentatmistænkte dansker, som er forsvundet, måske er blevet udleveret til IS i en fangeudveksling, og det er jo en bekymrende situation.
Morten Homann (SF), 2002-05-23:
Ét er, at det så drejer sig om syv ruter og kun 300.000 mennesker, og at det åbenbart ikke betyder så meget for Venstres ordfører, men kan Venstres ordfører så ikke bekræfte, at hvis det her lovforslag vedtages, så betyder det, at en række af X-busruterne må lukke?
Johanne Schmidt-Nielsen (EL), 2010-04-16:
Derfor vil jeg også opfordre til, at man sammentænker indsatsen med den generelle kommunale indsats for ungdomsboliger, og at man vælger at følge indstillingen fra Danske Studerendes Fællesråd om at lade indstillingerne til de her kollegier gå gennem det regionale indstillingsråd.
Margrethe Vestager (RV), 2013-11-14:
Det kræver en tæt koordinering mellem kommuner, og jeg synes, det er meget glædeligt, at KL allerede har taget opgaven på sig, det er jo netop kommunernes forening og dermed også et sted, hvor man kan skabe et rum til den jo i virkeligheden demokratiske samtale om, hvem der har brug for noget, og hvem der kan klare sig med lidt mindre.
Ole Sohn (SF), 2002-05-14:
Jeg vil derfor gerne spørge ministeren: Hvordan kan det være, at ministeren ikke finder anledning til at drøfte sagen med de tre amtsborgmestre, som faktisk har haft foretræde for Trafikudvalget, og som har ønsket en drøftelse med ministeren, fordi de ikke ønsker den gave, der tilsyneladende skulle ligge heri, da det dokumenterbart betyder dårligere forhold for togtrafikken i de amter?
Knud Erik Hansen (SF), 2000-03-16:
Og det er måske lidt vejen frem at diskutere videre ad, fordi det, vi nu kan se, er, at det ventesystem og de anvisningsregler, vi har nu, og som kommunerne kan anvende, jo ikke er tilstrækkeligt til, at disse boliger rent faktisk også bliver brugt til boligsociale formål.
Kristian Thulesen Dahl (DF), 2003-01-08:
Efter at have hørt hr. Henrik Dam Kristensens tale, synes jeg, det må stå klart, at de tidligere regeringspartier er ude i en eller anden intern strid om at være Folketingets mest progressive EU-parti, hvor det handler om, hvor hurtigt man kan komme videre ned ad slisken, hvor hurtigt man kan få mere integration, hvor hurtigt man kan få et opgør med undtagelserne.
Pernille Vermund (NB), 2020-02-28:
Et flertal af politikere her i Folketinget har igennem de senere år gennemført en række love og regler, som har været rettet mod at afhjælpe den skade på samfundets værdier, som islam volder: skærpet tilsyn med de muslimske friskoler, burkaforbud, indgreb over for imamerne i forhold til religiøs oplæring, krav om håndtryk ved tildeling af statsborgerskab osv.
Per Clausen (EL), 2010-02-09:
Det er derfor, vi har valgt den brede tilgang, og jeg har lyttet til de helt rimelige og relevante indvendinger om alle de ministre, vi også skulle have haft med, og på baggrund af det, der er blevet sagt i dag, fortryder jeg da også, at vi ikke også prøvede med undervisningsministeren og beskæftigelsesministeren, selv om jeg er lidt skeptisk over for, om det var blevet meget bedre.
Villy Søvndal (SF), 2003-05-28:
et meget rigt Vesteuropa og et Østeuropa, der fastholdes i fattigdom med alle de konsekvenser, det giver. Vi havde gerne i forbindelse med udvidelsesforhandlingerne set, at man var gået endnu videre i forhold til at sikre en hurtig økonomisk udvikling i Østeuropa, bl.a. ved at afvikle de landbrugsstøtteordninger, som er helt uhensigtsmæssige under enhver form, ikke alene i forhold til fordelingspolitikken internt i landene, men især fordi de holder ulandene ude fra de rige markeder.
Per Clausen (EL), 2010-03-02:
Det er jo indlysende, at når man på den ene side har en ramme, som man skal holde sig inden for – også i forhold til den aktivitetspulje, der er afsat – og på den anden side i forhold til en relativt stor gruppe patienter ikke har nogen mulighed for at regulere, hvor stort et træk man har på sundhedsydelserne, er det ganske vanskeligt at administrere økonomien.
Joy Mogensen (S), 2020-05-06:
Jeg tænker, at det i virkeligheden er partilederne, der er bedst til at foretage den her vurdering, for ordføreren og jeg ser jo selvfølgelig primært de aktører og de institutioner, der er på vores område, og vi brænder for dem, men vi er en del af et samfund, og forudsætningen for, at kulturinstitutionerne, herunder museerne, fungerer, er jo også, at turismen kommer op at køre igen, at erhvervslivet, som de får sponsorater af, kommer op at køre igen, at fondene kommer op at køre igen, og at samfundet generelt kommer op at køre igen.
Erik Larsen (V), 1998-11-17:
Jeg vil godt sige, at vi måske i forbindelse med en kommende førtidspensionsreform kunne inddrage overvejelser om de spørgsmål, men jeg har forstået, at det ikke ligger i regeringens dagsorden at komme med sådan et reformforslag lige nu, og derfor ser vi frem til, at vi kan drøfte de gruppers mulighed ved en senere lejlighed, når engang vi skal til at drøfte en førtidspensionsreform.
Inger Støjberg (V), 2017-04-28:
Nu gælder det om at sørge for, at vi ikke gentager årtiers fejlslagne integrationspolitik, men at vi møder de udlændinge, der kommer til Danmark, med en klar forventning om, at man skal deltage aktivt i samfundslivet, at man forsørger sig selv og sin familie, og at normen i Danmark netop er selvforsørgelse via beskæftigelse.
Marianne Jelved (RV), 2000-05-17:
Jeg vil godt bare tilføje til det synspunkt, at hvis forholdene ændrer sig så meget, at det ikke er den type økonomisk politik, vi fører i dag, der vil være relevant om 25, 30, 40, 50 år, så vil det jo være vilkår, der gælder for alle, også for alle landene i Europa.
Søren Krarup (DF), 2009-02-20:
Det er jo karakteristisk, at det er sådan noget, som er ukendt i dag i Socialdemokratiet, for her dyrker man netop, jeg vil ikke sige dialogen, selv om det er det samme falske ord, som andre steder bruges, men at man har reduceret, at man har et ganske bestemt udgangspunkt, der forpligter en over for det pres, man står i i øjeblikket.
Rasmus Prehn (S), 2009-03-12:
Det, som det her forslag handler om, er så at tage stilling til, om vi synes, at den meget begrænsede tidsforskydning af, hvornår man må ytre sig - det er jo ikke at begrænse folks ytringsfrihed, men at sige: I må først ytre jer lidt senere, når valget er overstået.
Rasmus Horn Langhoff (S), 2022-02-11:
Ordningen dækker kun nogle få betalingsformer, altså dankort, og vi ved altså også godt, at der er mange, der betaler med kontanter eller elektroniske løsninger, eksempelvis MobilePay – det kan godt være, kontanter ikke er det store hit blandt unge, men det er MobilePay og andre elektroniske betalingsløsninger til gengæld.
Keld Albrechtsen (EL), 2002-01-10:
Når denne udliciteringsproces er afsluttet, vil de store æde de små - DSB vil f.eks. blive ædt af Arriva eller Deutsche Bahn - og så vil monopoldannelsen betyde, at priser vil stige, togafgange falde væk, og forbrugerne, virksomhederne vil blive taberne, fordi godstransporten og passagertrafikken vil blive markant dårligere. Det behøver man såmænd ikke at være nogen stor profet for at se, for når man privatiserer et marked og samtidig giver de største selskaber fri bane til at sætte sig på det og skabe monopoler, inviterer man til en ulykkelig udvikling.
Pernille Skipper (EL), 2015-10-29:
Det her er jo – hvad kan man sige? – ikke bare en overvågning af de kriminelle og terrorister, som fru Trine Bramsen og jeg jo er fuldstændig enige om at vi skal fange og helst spærre inde, før de gør noget farligt for andre, men det er jo også en overvågning af helt almindelige mennesker, som ikke har gjort noget som helst kriminelt, og som slet ikke er mistænkt for at have gjort noget som helst kriminelt:
Rasmus Horn Langhoff (S), 2012-03-27:
Og så vil jeg høre: Skal vi så forvente, når og hvis – og hvordan og hvorledes – Dansk Folkeparti skulle kom til magten igen, at mænd skal regne med, at de får fjernet den øremærkede barsel, som de har i dag, i og med at Dansk Folkeparti er så meget imod den?
Jeppe Bruus (S), 2020-05-12:
Det bliver jo sådan lidt kontrafaktisk, men altså, den stramning, der var, af ministerbetjeningsreglen, § 24, handlede om, at retten til aktindsigt ikke omfatter interne dokumenter og oplysninger på et tidspunkt, hvor der er konkret grund til at antage, at en minister har eller vil få behov for embedsværkets rådgivning og bistand mellem ministeriets departement og dets underordnede myndigheder eller mellem forskellige ministerier.
Karen Jespersen (S), 2001-02-06:
En konsekvens af Schengenreglernes gennemførelse i Norden er dog, at man inden for Schengensamarbejdet har vedtaget lister, dels over hvilke landes statsborgere der er visumpligtige i samtlige Schengenlande, dels over hvilke landes statsborgere der ikke er visumpligtige i noget Schengenland.
Poul Nyrup Rasmussen (S), 1998-03-27:
Det, befolkningen jo sagde til os, var: Brug nu den fremgang, I har, med klogskab, brug den med omtanke, fasthold den klare økonomiske kurs, sørg for at gælden kommer ned og kvaliteten op, og det er faktisk det, vi er i fuld sving med.
Kim Andersen (V), 2001-04-26:
Og at Venstre mener noget med sin politik på området, at Venstre står ved sine forslag, både når det gælder B 84, og når det gælder skatte- og afgiftsstoppet, tror jeg i og for sig er overordentlig velset blandt befolkningen. Det, som regeringen har gjort på det her område, er, at man har ladet hånt om barmarksværkernes økonomiske situation. Man prøver at pådutte forligspartierne, som er velmenende, et sminket forslag, et falsum, som løsning. Der er ikke en gældssanering.